**Hysbysiad Preifatrwydd Diogel ac Iach**

Mae defnyddio a datgelu data personol yn cael ei lywodraethu yn y Deyrnas Unedig gan Ddeddf Diogelu Data 2018 (y Ddeddf). Er mwyn darparu ein gwasanaethau’n effeithiol efallai y bydd angen i Wasanaeth Tân ac Achub Gogledd Cymru (GTAGC) brosesu eich data personol.

Drwy ofyn i’r gwasanaeth gynnal Archwiliad Diogel ac Iach yn eich cartref rydych yn deall y bydd eich data personol yn cael ei gasglu a’i brosesu at y diben hwn.

**Pam fod angen i ni brosesu eich gwybodaeth?**

Mae gennym rwymedigaethau o dan Ddeddf Gwasanaeth Tân ac Achub 2004 sy'n cynnwys hyrwyddo diogelwch tân trwy ddarparu gwybodaeth a chyngor a diogelu. Er mwyn bodloni'r gofynion hyn rydym yn cynnig Archwiliadau Diogel ac Iach am ddim i unigolion. Mae'n bosibl bod y gwiriad wedi'i gychwyn gennych chi neu gan aelod o'r teulu. Gall hefyd fod o ganlyniad i ddigwyddiad yn eich ardal neu atgyfeiriad gan yr awdurdod lleol neu asiantaeth arall. Mae angen defnyddio gwybodaeth bersonol er mwyn i ni allu nodi a hwyluso'r gwiriadau hyn.

**Pa fathau o ddata personol rydym yn eu prosesu?**

Er mwyn ymweld â chi bydd angen i ni brosesu eich enw, cyfeiriad ac unrhyw fanylion cyswllt eraill. Wrth ddarparu ein cyngor efallai y byddwn yn cofnodi gwybodaeth bellach amdanoch chi neu'ch teulu y byddwch yn ei ddweud wrthym, gallai hyn gynnwys manylion unrhyw anableddau neu gyflyrau meddygol a allai effeithio ar y cyngor a ddarparwn ar gyfer camau i'w cymryd pe bai tân. Mae'r Arhchwiliad Diogel ac Iach hefyd yn cynnwys cwestiynau am bynciau fel llithro, baglu a chwympo, lles ac unrhyw fater arall sy'n ymwneud â ffordd o fyw a allai effeithio ar eich diogelwch personol.

**Ble rydyn ni'n cael y data personol rydyn ni'n ei brosesu?**

Efallai y byddwch chi, aelodau o'ch teulu neu asiantaethau atgyfeirio eraill yn darparu gwybodaeth.

**Beth yw ein sail gyfreithlon ar gyfer prosesu data personol?**

Mae ein sail gyfreithlon ar gyfer prosesu eich data at y diben hwn i’w chael yn Erthygl 6(1)(c) GDPR y DU sy’n angenrheidiol ar gyfer cydymffurfio â rhwymedigaeth gyfreithiol yr ydym yn ddarostyngedig iddo. Mae hyn oherwydd ei bod yn ofynnol i ni ddarparu cyngor diogelwch tân. Mae unrhyw ddata categori arbennig rydym yn ei gasglu hefyd yn cael ei brosesu o dan Erthygl 9 2(g) budd cyhoeddus sylweddol ar sail Deddf Gwasanaethau Tân ac Achub 2004.

**Pa fesurau diogelwch rydym yn eu defnyddio wrth brosesu eich data personol?**

Rydym yn cymryd ein cyfrifoldebau prosesu data o ddifrif a dim ond yn cofnodi’r swm lleiaf o wybodaeth sy’n angenrheidiol at y diben gofynnol. Pan fydd eich gwybodaeth yn cael ei chasglu'n ysgrifenedig, caiff ei chadw hyd nes y caiff ei throsglwyddo i'n system gyfrifiadurol cyn cael ei dinistrio'n ddiogel. Mae gwybodaeth a gedwir ar ein systemau cyfrifiadurol yn cael ei diogelu gyda

**Pa ddatgeliadau a wnawn o’ch data personol?**

Mae’n bosibl y byddwn yn rhannu’r data sydd gennym ag asiantaethau eraill y credwn sydd fwyaf priodol i’ch cynorthwyo yn seiliedig ar ein hasesiad. Gall hyn gynnwys yr awdurdod lleol a all gynorthwyo unigolion gyda chwympiadau yn y cartref, gofal cymdeithasol a materion safonau masnach. Efallai y byddwn hefyd yn rhannu gwybodaeth gyda Heddlu Gogledd Cymru lle teimlwn fod angen iddynt ddarparu cefnogaeth neu gymorth ynghylch trosedd, ymddygiad gwrthgymdeithasol, bregusrwydd neu ddiogelu.

Yn y rhan fwyaf o achosion rydym yn annhebygol o rannu eich gwybodaeth bersonol a byddwch yn cael gwybod am atgyfeiriad os byddwn yn gwneud hynny, oni bai nad yw er eich lles chi i wneud hynny wrth ystyried eich diogelwch chi neu eraill.

**Am ba mor hir rydym yn cadw eich data personol?**

Bydd unrhyw gofnodion papur a gesglir yn ystod Archwiliad Diogel ac Iach yn cael eu dinistrio'n ddiogel unwaith y bydd y wybodaeth wedi'i throsglwyddo i'n systemau cyfrifiadurol. Bydd ein systemau cyfrifiadurol yn cynnal y data hwn cyhyd ag y bo angen i gyflawni ein rhwymedigaethau.

**Beth yw eich hawliau dros eich data personol rydym yn ei brosesu, a sut gallwch chi eu harfer?**

Esbonnir eich hawliau yn llawn yn ein hysbysiad preifatrwydd cyffredinol y gallwch ddod o hyd iddo yma

**Sut gallaf godi pryder am y defnydd o fy nata personol?**

Gallwch gysylltu â’n Swyddog Diogelu Data os oes gennych unrhyw gwestiynau neu bryderon ynghylch sut rydym yn prosesu eich data personol.

Post:

Swyddog Diogelu Data  
Pencadlys Gwasanaeth Tân ac Achub Gogledd Cymru  
Ffordd Salesbury  
Parc Busnes Llanelwy  
Llanelwy  
sir Ddinbych  
LL 17 0JJ

E-bost: [SDD@tangogleddcymru.llyw.cymru](mailto:SDD@tangogleddcymru.llyw.cymru)

Os ydych yn parhau i fod yn anfodlon mae gennych yr hawl i gysylltu â'r Comisiynydd Gwybodaeth

**Comisiynydd Gwybodaeth**

Mae’r Comisiynydd Gwybodaeth yn gyfrifol am sicrhau ein bod yn bodloni ein rhwymedigaethau a gellir cysylltu ag ef yn y ffyrdd a ganlyn:

Trwy'r post:

Swyddfa'r Comisiynydd Gwybodaeth  
Wycliffe House  
Water Lane  
Wilmslow  
sir Gaer  
SK9 5AF

Ar-lein yn: [Swyddfa'r Comisiynydd Gwybodaeth](https://ico.org.uk/)

**Dyddiad y diweddariad diwethaf**

Gwnaethom ddiweddaru'r hysbysiad preifatrwydd hwn ddiwethaf ar13 Chwefror 2025. Rydym yn adolygu’r polisi preifatrwydd hwn yn rheolaidd ac yn ei ddiweddaru os bydd unrhyw ran o’r wybodaeth ynddo’n newid.